ตามใจ ขำภโต

ตามใจ ขำภโต (เกิด 12 พฤศจิกายน พ.ศ. 2479) อดีตรัฐมนตรีว่าการกระทรวงพาณิชย์ ในรัฐบาลพลเอก เปรม ติณสูลานนท์ และอดีตกรรมการผู้จัดการใหญ่ธนาคารกรุงไทยวิกฤติการณ์การเงินและเศรษฐกิจการเงินไทย ภาคที่ 6 สถาบันการเงินของรัฐ

 ประวัติ 
ตามใจ เกิดเมื่อวันที่ 12 พฤศจิกายน พ.ศ. 2479 สำเร็จการศึกษาชั้นมัธยมปีที่ 8 จากโรงเรียนเตรียมอุดมศึกษา จากนั้นได้ทุนไปเรียนต่อคณะวิศวกรรมศาสตร์ที่มหาวิทยาลัยโตเกียว จนจบปริญญาตรีและโท

ตามใจ เป็นญาติฝ่ายมารดาของ พิธา ลิ้มเจริญรัตน์ อดีตหัวหน้าพรรคก้าวไกลทิม พิธา : กระดุม 5 เม็ดของอนาคตใหม่ กับปณิธานใหม่ขอเป็น "พรรคที่เล่นการเมืองน้อยที่สุด"

 การทำงาน 
ตามใจ ขำภโต เริ่มรับราชการที่การพลังงานแห่งชาติ ต่อมาโอนย้ายมาสังกัดกรมชลประทาน ในตำแหน่งหัวหน้าส่วนควบคุมระดับน้ำโครงการเขื่อนน้ำพุง จังหวัดสกลนคร กระทั่งในปี พ.ศ. 2508 จึงลาออกจากราชการไปร่วมงานกับบริษัทกระจกไทยอาซาฮี จำกัด

ในปี พ.ศ. 2518 ตามใจ ได้รับแต่งตั้งเป็นกรรมการผู้จัดการใหญ่ธนาคารกรุงไทย จำกัด ดำรงตำแหน่ง 2 วาระ ในระหว่างปี พ.ศ. 2518 ถึงปี พ.ศ. 2529 และในระหว่างนั้นได้ดำรงตำแหน่งทางการเมืองควบคู่ไปด้วย คือ ในคณะรัฐมนตรีไทย คณะที่ 42 นำโดยพลเอก เปรม ติณสูลานนท์ เขาได้รับแต่งตั้งเป็นรัฐมนตรีว่าการกระทรวงพาณิชย์ โดยการแนะนำของบุญชู โรจนเสถียร และตามใจก็ได้ลาออกในเวลาต่อมาพระบรมราชโองการ ประกาศ รัฐมนตรีลาออกและแต่งตั้งรัฐมนตรี (พันเอก พล เริงประเสริฐวิทย์ และนายตามใจ ขำภโต พ้นจากตำแหน่งรัฐมนตรี นาวาอากาศตรี ปุณมี ปุณศรี นายโกศล ไกรฤกษ์ และนายวิศิษฐ์ ตันสัจจา พ้นจากตำแหน่งและแต่งตั้งเป็นรัฐมนตรีใหม่)

ต่อจากนั้นเขาได้รับเลือกตั้งเป็นสมาชิกสภาผู้แทนราษฎรจังหวัดอุทัยธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคสหประชาธิปไตย

ตามใจ ถูกศาลฎีกาพิพากษาจำคุก 20 ปี เมื่อวันที่ 17 มีนาคม พ.ศ. 2538เมื่อนายธนาคารต้องติดคุกปิดฉาก..นายแบงก์กรุงไทย"ตามใจ ขำภโต" บทเรียนผู้กุมอำนาจรัฐ ในข้อหาความผิดต่อพระราชบัญญัติว่าด้วยความผิดของพนักงานในองค์กรของรัฐ หรือหน่วยงานของรัฐและยักยอก เมื่อครั้งที่มีตำแหน่งเป็นกรรมการผู้จัดการใหญ่ธนาคารกรุงไทยอาถรรพ์กรุงไทย…เฮี้ยน! จากกรณีการปล่อยกู้ให้บริษัทในกลุ่มของสุระ จันทร์ศรีชวาลา ตามใจต้องรับโทษจำคุกเป็นเวลา 7 ปี และได้รับพระราชทานอภัยโทษ ให้พ้นโทษเมื่อวันที่ 31 ตุลาคม พ.ศ. 2539

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ ,  เล่ม ๙๘ ตอนที่ ๒๐๖ ง ฉบับพิเศษ หน้า ๔๑, ๑๗ ธันวาคม ๒๕๒๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๗ ตอนที่ ๑๘๘ ง ฉบับพิเศษ หน้า ๓๙, ๕ ธันวาคม ๒๕๒๓

 อ้างอิง 

หมวดหมู่:บุคคลจากจังหวัดอุทัยธานี
หมวดหมู่:นักโทษของประเทศไทย
หมวดหมู่:รัฐมนตรีว่าการกระทรวงพาณิชย์ไทย
หมวดหมู่:สมาชิกสภาผู้แทนราษฎรจังหวัดอุทัยธานี
หมวดหมู่:นักการเมืองพรรคสหประชาธิปไตย
หมวดหมู่:พรรคชาติไทย
หมวดหมู่:พรรคความหวังใหม่
หมวดหมู่:นักการเมืองไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.